
RAPORT DE SPECIALITATE

                 Subsemnata Vasile Abigail-Aminata, expert local pentru romi, analizând ”Proiectul de hotărâre  pentru aprobarea Planului de acțiune locală pentru incluziunea comunităților de romi din Orașul Boldești-Scăeni pentru perioada 2023-2027”, am constatat următoarele:
       - Planul de acțiune locală a fost elaborat in cadrul Grupului de lucru local inființat prin HCL nr. 154/27.09.2022, modificat prin HCL 117/25.07.2023 ;
       - Documentul are în vedere implementarea unor măsuri, proiecte și intervenții ce pot fi susținute din bugetul local al Orașului Boldești-Scăeni sau din alte surse de finanțare, inclusiv prin accesarea unor fonduri europene nerambursabile, pe baza nevoilor și problemelor identificate ale comunităților de romi de pe raza localității;
      - Grupul cetățenilor români aparținând minorității rome manifestă un risc mai ridicat de excluziune socială, înregistrându-se diferențe de acumulare educațională și de incluziune pe piața muncii, cât și în ceea ce privește starea de sănătate și a locuirii. Gradul de incluziune socială a cetățenilor români aparținând minorității rome, la fel ca în restul țărilor din Uniunea Europeană, este unul inferior la toate capitolele ce caracterizează calitatea vieții, iar explicația unei asemenea situații se regăsește într-un complex de cauze care țin atât de blocajul într-un cerc vicios al sărăciei perpetuat de la o generație la alta, cât și de manifestarea unor mecanisme sociale care pot provoca uneori marginalizare socială ;
        - Potrivit Strategiei aprobate prin H.G. 560/2022, autoritățile administrației publice locale au responsabilitatea aprobării și implementării Strategiei la nivel local.  În acest sens, Primăriile vor înainta Planul de acțiune locală pentru incluziunea cominuităților de romi spre analiză și adaptare prin Hotărâre a Consiliilor Locale .
       Față de cele menționate anterior, consider că aprobarea acestui Proiect de hotărâre este necesară și oportună . 

